bg ru ru pl en ru uk bg ru ru ru bg bg en bg bg bg bg bg bg bg bg ru ru tg ru bg ru ru bg ru ru bg bg bg bg bg bg bg bg bg en en en en en bg en en en bg bg en en en bg en en en en fa en en en en de en bg de en en pl
Бананов хляб и няколко ревюта
place for food photography, recipes and travel
По света и у нас
Тазгодишното издание на София Филм Фест ме остави с един изгледан филм и няколко набелязани. Хубавото на фестивала е, че показва стойностни филми, на които може никога да не попаднете. Избрахме да гледаме индийския филм “Кутия за храна” и не сгрешихме. Някои от другите филми в програмата също звучат интригуващо:
* Гранд Хотел Будапеща с един куп известни актьори (Ралф Файнс, Едуард Нортън, Уилям Дефо, Джуд Лоу) филмът обещава да е нестандартен и много забавен. Историята проследява легендарен портиер в известен хотел, приютявал мнозина интересни гости и техните тайни. Внезапната и загадъчна смърт на знатната мадам Ди и един оставен в наследство портрет на Момче с ябълка заплитат шеметна история с множество колоритни герои.
* Крадецът на книги –  Създаден по бестселъра на Маркъс Зюсак, филмът разказва историята на Лизел, младо момиче, за което се грижат приемните родители Ханс Хуберман (Джефри Ръш) и Роза (Емили Уотсън). Ханс учи неграмотната Лизел да чете. Филмът е затрогващ и нежен. Остава да ехти въпросът “Колко качествено изживяваме живота си”?
* Хиляда пъти лека нощ – Жулиет Бинош е в главната роля. Обикалянето на света е в основата на конфликта в грабващата история на Ерик Попе за отдадена на работата си фотожурналистка, която се разкъсва между страстта към професията си и ангажимента към разтревоженото си семейство.
* Горящият храст – Филмът проследява причините за самозапалването на чешкия студент Ян Палах и последствията от това му действие.
След прелюдията с филмите една рецепта за бананов хляб, който приготвих по искане на сестра ми. Рецептата беше лесна за изпълнение, а хлябът се получи пухкав и вкусен. Ако не разполагате с кокосово мляко (продават го в Карфур), мисля че можете спокойно да го замените с прясно такова.
Адаптирано от: Todays creative blog
2 1/2 чаши брашно
1/2 чаша кокосово мляко
1 ч. л. ванилова есенция
*по желание – 50 гр. кокосови стърготини
1. Загрейте фурната на 175 C.
2. Смесете сухите съставки в купа и оставете на страна.
3. В друга купа разбийте яйцата, кокосовото мляко, кокосовите стърготини, ако използвате, захарта, ваниловата есенция и намачканите банани.
4. Бавно прибавете сухите към мокрите съставки, докато бъркате енергично.
6. Изсипете сместа в съд за печене.
7. Печете в продължение на 50-55 мин.
March 28, 2014 at 09:58
и аз така… един изгледан (Гранд Хотел Будапеща) и доста набелязани 🙂 “Крадецът на книги” е между тях!! 🙂
March 28, 2014 at 10:18
“Крадецът на книги” звучи като онези филми, които са като малко бягство от делника, което те оставя усмихнат и някак по -истински. Ще избягам!
Кафеварката ти е очарователна, наднича зад банановия хляб някак плахо, а прави снимката невероятно топла и уютна като семейна съботна сутрин от онези, които не могат да се опишат с думи, защото се усещат със сърцето. Усмивки!
March 28, 2014 at 11:58
Кафеварката ми е от мама. Малко е олющена от използване, но и аз много си я харесвам. А Крадецът на книги е наистина филм, който трябва да се гледа. Джеф Риш е страхотен отново!
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.